Vineri, polițiștii au capturat cu ajutorul radarului un autoturism care circula în afara localității Săcuieni din județul Dâmbovița, cu o viteză înregistrată de 139 de kilometri pe oră.
"Conducătorul auto, un bărbat de 67 de ani, nu a oprit la semnalul poliţiştilor şi-a continuat deplasarea, fiind urmărit până în zona Complexului de Nataţie Târgovişte. Şoferul, până în momentul în care a fost oprit, ar fi acroşat un autoturism, ar fi avut un comportament agresiv în trafic, ar fi efectuat trei depăşiri neregulamentare şi ar fi circulat pe sensul opus de mers", precizează IPJ Dâmboviţa.
Conducătorul auto a primit o sancțiune contravențională sub formă de amendă în cuantum de 6.685 de lei, iar ca măsură complementară, polițiștii au hotărât suspendarea dreptului de a conduce pentru 300 de zile, conform Agerpres.
Fiți la curent cu ultimele noutăți. Urmăriți DCNews și pe Google News